સુરત શહેરની ટ્રાફિક સમસ્યા સરળ બનાવવા, નાગરિકોમાં ટ્રાફિક અંગેની જાગૃતિ લાવવા તેમજ શહેરમાં કોમી એકતા જળવાઇ રહે તેવું વાતાવરણ ઉભુ કરવાના શુભ આશયથી સુરત શહેરના ટ્રાફિક નિયમન અર્થે પોલીસ માણસોનુ સંખ્યાબળ ઓછું હોય સુરત શહેર ટ્રાફિક પોલીસની મદદમાં ટ્રાફિક સમસ્યાના ઉકેલ અર્થે સ્‍પોન્‍સર શ્રીના માઘ્યમથી ટ્રાફિક કામગીરીમાં મદદરૂપ થાય તે માટે ટ્રાફિક બ્રિગેડનાં નેજા હેઠળ એક માનદ સેવકનું દળ ઉભુ કરી કાર્યાન્વીત કરવાનો સુરત શહેર પોલીસ કમિશ્નરશ્રીએ વિચાર મુકતા સુરત શહેર ટ્રાફિક પોલીસની મદદમાં પ્રારંભીક ધોરણે માનદ સેવકોનો ઉપયોગ કરી ટ્રાફિક નિયમન માટેની એક યોજના બનાવી ઉભી કરેલ વ્યવસ્થાનું સંચાલન રજીસ્ટર પબ્લીક ચેરીટી ટ્રસ્ટ ''ટ્રાફિક એજ્યુકેશન ટ્રસ્ટ'' દ્ધારા કરવાનું નક્કી કરવામાં આવેલ. જે ટ્રસ્ટમાં સુરત શહેરના અગ્રણીઓ અને પ્રતિષ્ઠિત નાગરિકોની એક કમિટી કાર્યાન્વીત કરી ટ્રાફિક બ્રિગેડના નેજા હેઠળ ૧૫૦ જેટલા માનદ સેવકોની સેવા તા. ૦૧/૧૨/૨૦૦૫થી સુરત શહેર ટ્રાફિક પોલીસની મદદમાં લેવાનું ચાલુ કરવામાં આવેલ છે. જે સેવા અંગે સુરત શહેરના જુદાજુદા મેગા શોરૂમ તેમજ જુદીજુદી સંસ્થા તરફથી ''ટ્રાફિક એજ્યુકેશન ટ્રસ્ટ'' ને આપવામાં આવતા દાનમાંથી ટ્રાફિક એજ્યુકેશન ટ્રસ્ટ દ્ધારા સંચાલન થઈ રહેલ છે. આ ટ્રાફિક બ્રિગેડના માનદ સેવકોની આજ દિન સુધીની કામગીરી અંગે સુરત શહેરની આમ જનતા તરફથી સારો પ્રતિભાવ સાંપડી રહેલ છે અને તેઓની કામગીરીની સરાહના થઈ રહેલ છે.